
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 20 

16 Ιανουαρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εισφορά στο Διεθνή Οργανισμό Βιολογικής Καταπο- 
λεμήσεως Επιβλαβών Ζώων και Φυτών (Ο. IΈ. Β.) για 

το έτος 2000. 1 

Εφαρμογή Καν. (ΕΚ) 2550/2000 - Πρόσθετα μέτρα για 

την αλιεία με μηχανότρατα. 2 

Έγκριση επιχειρησιακής συλλογικής σύμβασης εργα¬ 
σίας (Ε.Σ.Σ.Ε.) τωντακτικών υπαλλήλωντου Οργα¬ 
νισμού Ελληνικών Γ εωργικών Ασφαλίσεων (ΕΛΓΑ) - 

Ν.Π.Ι.Δ. Έτους 2000. 3 

Λειτουργία περιοδικού «Αστυνομική Επιθεώρηση» .... 4 

Ειδική αναγνώριση ως Φιλανθρωπικού Συλλόγου με 
την επωνυμία «Σύλλογος Ατόμων με Ειδικές Ανά¬ 
γκες γονέων και Φίλων αυτών επαρχίας Ιεράπετρας 

Ν.Λασιθίου». 5 

Ειδική αναγνώριση ως Φιλανθρωπικού Σωματείου με 
την επωνυμία «Φιλανθρωπικό Σωματείο Στήριξης 
Ατόμων με ειδικές Ανάγκες, επαρχίας Σητείας Ν. 
Λασηθίου». 6 


ΑΠΟΦΑΣΕΙΣ 


Αριθ. 110634 (1) 

Εισφορά στο Διεθνή Οργανισμό Βιολογικής Καταπολεμή- 
σεως Επιβλαβών Ζώων και Φυτών (Ο.ΙΈ.Β.) για το έτος 
2000 . 


ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΘΝΙΚΗΣ ΟΙΚΟΝΟΜΙΑΣ 
ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις του Ν.Δ. 177/19 Νοεμβρίου 1974, ΦΕΚ 
346, Τεύχος Α'της 19.11.1974 «περί συμμετοχής της Ελ¬ 
λάδος, ως μέλους, εις Διεθνείς Οργανισμούς αφορώντας 
εις κλάδους γεωργικής, κτηνιατρικής, κτηνοτροφικής, 
δασικής και αλιευτικής παραγωγής». 

2. Την κοινή απόφαση των Υπουργών Συντονισμού - 


Προγραμματισμού, Εξωτερικών και Γεωργίας αριθ. 
257517/3607/1.5.1975, ΦΕΚ 540 τεύχος Β' της 26.5.75 
«περί εγκρίσεως συμμετοχήςτης Ελλάδος, ως μέλους εις 
τον Διεθνή Οργανισμό Βιολογικής Καταπολέμησης Επι¬ 
βλαβών Ζώων και Φυτών (Ο.ΙΈ.Β.) και καταβολής ετήσιας 
εισφοράς εις τούτον εκ του Κρατικού Προϋπολογισμού». 

3. Τις διατάξεις της παραγράφου 3 του άρθρου 20 του 
Ν. 1558/85. 

4. Το άρθρο 22του Ν. 2362/95 (ΦΕΚ247/95/Α «περί συ- 
μπράξεωςτου Υπ. Οικονομικών σε πράξεις που βαρύνουν 
τον Κρατικό Προϋπολογισμό». 

5. Το τιμολόγιο Ιδρυτικού Μέλους του Διεθνούς Οργα¬ 
νισμού Βιολογικής Καταπολέμησης Επιβλαβών Ζώων και 
Φυτών για το έτος 2000. 

6. Τη με αριθ. 353001/13.4.2000 (ΦΕΚ 566/τ. Β./ 
20.4.2000) Κοινή Απόφαση του Πρωθυπουργού και του 
Υπουργού Γεωργίας «για ανάθεση αρμοδιοτήτων στους 
Υφυπουργούς Γεωργίας Ευάγγελο Αργύρη και Φώτη Χα- 
τζημιχάλη». 

7. Τη με αριθ. 1039386/441/Α006/21.4.2000 Απόφαση 
του Πρωθυπουργού και του Υπουργού Οικονομικών περί 
«ανάθεσης αρμοδιοτήτων στους Υφυπουργούς Οικονο¬ 
μικών». 

8. Τη σχετική εισήγηση της Δ/νσης Προστασίας Φυτικής 
Παραγωγής του Υπουργείου Γεωργίας, αποφασίζουμε: 

1. Εγκρίνουμε την καταβολή, στο Διεθνή Οργανισμό 
Βιολογικής Καταπολεμήσεως Επιβλαβών Ζώων και Φυ¬ 
τών (Ο.ΙΈ.Β.) της εισφοράς της Χώρας μας, για το έτος 
2000 ανερχόμενης στο ποσό των δύο χιλιάδων (2.000) 
ΕυΒΟ ή 682.000 δραχμών. 

2. Η συνδρομή αυτή θα καλυφθεί από τις πιστώσεις του 
Τακτικού Προϋπολογισμού Εξόδων του Υπουργείου Γε¬ 
ωργίας ΚΑΕ 2669 φορέας 29/110. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 29 Δεκεμβρίου 2000 

οι ΥΠΟΥΡΓΟΙ 


ΥΦΥΠ. ΕΞΩΤΕΡΙΚΩΝ 

ΓΡ. ΝΙΩΤΗΣ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 


ΥΦΥΠ. ΟΙΚΟΝΟΜΙΚΩΝ 

Γ. ΔΡΥΣ 


ΥΦΥΠ. ΓΕΩΡΓΙΑΣ 

Ε. ΑΡΓΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 290339 (2) 

Εφαρμογή Καν. (ΕΚ) 2550/2000 - Πρόσθετα μέτρα για 
την αλιεία με μηχανότρατα. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ Α' 137), όπως τροποποιήθηκε μεταγενέστερα 
και ισχύει σήμερα. 

β) Του άρθρου 9 παρ. 2 του Ν. 2732/99 «Διεπαγγελματι- 
κές Οργανώσεις και ρύθμιση θεμάτων αρμοδιότητας του 
Υπουργείου Γεωργίας» (ΦΕΚΑ' 154). 

γ) Του Καν. (ΕΟΚ) 3760/92 του Συμβουλίου «για τη θέ¬ 
σπιση Κοινοτικού συστήματος για την αλιεία και την υδα¬ 
τοκαλλιέργεια» (ΕΕΙ_ 171). 

δ) Του Καν. (ΕΚ) 2550/2000 του Συμβουλίου περί τρο¬ 
ποποίησης του Καν. (ΕΚ) 1626/94 για τη θέσπιση ορισμέ¬ 
νων τεχνικών μέτρων διατήρησης των αλιευτικών πόρων 
στη Μεσόγειο (ΕΕΙ_ 292). 

2. Την ανάγκη λήψης πρόσθετων μέτρων για την αλιεία 
με το εργαλείο μηχανότρατα, στα πλαίσια εφαρμογής 
των παρεκκλίσεων των άρθρων 3 και 6 του ΚΑΝ (ΕΚ) 
1626/94, προκειμένου να διασφαλισθεί η ορθολογική δια¬ 
χείριση των αλιευτικών πόρων. 

3. Το γεγονός ότι από τις διατάξεις της παρούσας Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

4. Την γνωμοδότηση υπ’ αρ. 212/2000 του Συμβουλίου 
Αλιείας, αποφασίζουμε: 

Λαμβάνουμε τα ακόλουθα πρόσθετα μέτρα για τη ρύθ¬ 
μιση της αλιείας με μηχανότρατα: 

Α. Ρυθμίσεις που αφορούν την αλιεία μετο εργαλείο μη¬ 
χανότρατα σε σχέση με την απόσταση από την ακτή. 

1. Απαγορεύεται σε όλη την Επικράτεια, καθ’ όλο το 
έτος, η αλιεία με μηχανότρατα μέσα στα όρια των δύο (2) 
ν.μ. από την ακτή ή σε βάθος μικρότερο από πενήντα (50) 
μ., όταν το βάθος αυτό βρίσκεται σε απόσταση μικρότερη 
από δύο (2) ν.μ από την ακτή. Το βάθος των 50 μ. σε κάθε 
περίπτωση θα βρίσκεται έξω από το όριο του ενός (1) ν. μ. 
απάτην ακτή. 

2. Στην περιοχή του Θρακικού πελάγους, από τις εκβο¬ 
λές του ποταμού Έβρου μέχρι τον Κόλπο της Ιερισσού, 
απαγορεύεται η αλιεία με μηχανότρατα: 

α) Καθ’ όλο το έτος μέσα στο όριο των δύο (2) ν.μ. από 
τις ακτές, ανεξάρτητα από το βάθος. 

β) Στη ζώνη από τα δύο (2) ν.μ. έως τα τρία (3) ν.μ. από 
την ακτή, καθ’ όλο το έτος, σε βάθος μικρότερο από πε¬ 
νήντα (50) μ. Το βάθος των πενήντα (50) μ. σε κάθε περί¬ 
πτωση θα βρίσκεται έξω από το όριο των δύο (2) ν.μ. από 
την ακτή. 

Β. Ρυθμίσεις που αφορούν στο άνοιγμα «ματιού» του 
εργαλείου μηχανότρατα. 

Από 1.10.2001 τα δικτυωτά εργαλεία (Τράτες), που χρη¬ 
σιμοποιούνται από τα σκάφη μηχανοτρατών, απαγορεύε¬ 
ται να έχουν στο τμήμα του διχτύου με το ελάχιστο μέγε¬ 
θος, οπές (μάτια) με άνοιγμα μικρότερο από σαράντα (40) 
χιλιοστά, που μετρείται σύμφωνα μετον ΚΑΝ. 2108/1984, 
όπως τροποποιήθηκε μετον ΚΑΝ. 2550/1997. 

Γ. Ρυθμιστικά μέτρα αλιείας μετο εργαλείο μηχανότρα¬ 
τα, που έχουν ληφθεί κατ’ εξουσιοδότηση του άρθρου 10 


του Ν.Δ. 420/70 «Αλιευτικός Κώδιξ», όπως τροποποιήθη¬ 
κε μετο άρθρο 3 παρ. 2του Ν. 1740/87, εξακολουθούν και 
ισχύουν. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Αθήνα, 29 Δεκεμβρίου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-*- 

Αριθ. 412175 (3) 

Έγκριση επιχειρησιακής συλλογικής σύμβασης εργα¬ 
σίας (Ε.Σ.Σ.Ε.) των τακτικών υπαλλήλων του Οργανι¬ 
σμού Ελληνικών Γεωργικών Ασφαλίσεων (ΕΛΓΑ) - 
Ν.Π.Ι.Δ. Έτους 2000. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. -Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/τ. Α726.7.85) όπως συμπληρώθηκαν με το 
άρθρο 27 του Ν. 2081 /92 και όπως αυτές αντικαταστάθη- 
καν μετο άρθρο 1 παρ. 2ατου Ν 2469/97 (ΦΕΚ38/τ.Α/97). 

β) Των άρθρων 8 παραγρ. 2περίπτ. θ, ΙΟπαράγ. 2περι- 
πτ. ε' και 12 περίπτ. δ'του Ν. 1790/1988 «Οργάνωση και 
λειτουργία Οργανισμού Ελληνικών Γεωργικών Ασφαλίσε¬ 
ων και άλλες διατάξεις» (ΦΕΚ 134) τ. Α720.6.1988). 

2. -Την αριθμ. 148/3.11.2000 απόφαση του Δ. Στου ΕΛ¬ 
ΓΑ. 

3. - Το γεγονός ότι από τις διατάξεις της απόφασης αυτής 
προκαλείται επί πλέον δαπάνη σε βάρος του προϋπολογι¬ 
σμού του ΕΛΓΑ ύψους 170.000.000 δρχ περίπου κατά έτος 
και ότι έχει εγγράφει σχετική πίστωση στον προϋπολογισμό 
έτους 2000, ύψους πέντε δισεκατομμυρίων επτακοσίων 
εβδομήντα έξι εκατομμυρίων (5.776.000.000) δρχ. με τα 
στοιχεία ΚΛ 60, αποφασίζουμε: 

1.- Εκκρίνουμε την επιχειρησιακή συλλογική σύμβαση 
εργασίας (Ε.Σ.Σ.Ε.) τωντακτικών υπαλλήλωντου Οργανι¬ 
σμού Ελληνικών Γεωργικών Ασφαλίσεων (ΕΛ.Γ.Α) - ΝΠΙΔ 
έτους 2000, η οποία έχει ως εξής: 

ΕΠΙΧΕΙΡΗΣΙΑΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
(Ε.Σ.Σ.Ε.) ΕΤΟΥΣ 2000 

Όροι αμοιβής και εργασίας των τακτικών υπαλλήλων 

του Οργανισμού Ελληνικών Γεωργικών Ασφαλίσεων 
(ΕΛ.Γ.Α.). 

Στην Αθήνα σήμερα Πέμπτη 30 Νοεμβρίου 2000 και στα 
γραφεία του Οργανισμού Ελληνικών Γεωργικών Ασφαλί¬ 
σεων (ΕΛ.Γ.Α.) οι υπογράφοντες αφενός μεν ο Δρ. Μιλ¬ 
τιάδης Τσόγκας, Διοικητής του ΕΛ.Γ.Α. και αφετέρου οι 
Κωνσταντίνος Αργυρίου και Κωνσταντίνος Μπουφίδης, 
Πρόεδρος και Γενικός Γραμματέας αντίστοιχα του Συλ¬ 
λόγου Εργαζομένων ΕΛ.Γ.Α. όλοι νόμιμα εξουσιοδοτημέ¬ 
νοι, συμφώνησαν και συναποδέχθηκαντην κατάρτιση και 
υπογραφή της παρούσας Επιχειρησιακής Συλλογικής 
Σύμβασης Εργασίας, με την οποία καθορίζονται οι όροι 
αμοιβής και εργασίας των τακτικών υπαλλήλων του Ορ¬ 
γανισμού Ελληνικών Γεωργικών Ασφαλίσεων, ως ακο¬ 
λούθως: 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


255 


ΜΕΡΟΣ Α' 

ΡΥΘΜΙΣΕΙΣ ΕΤΟΥΣ 2000 
ΑΡΘΡΟ 1 

Αυξήσεις βασικών μισθών 

Οι βασικοί μισθοί, που αντιστοιχούν σε κάθε βαθμό της 
βαθμολογικής κλίμακας του άρθρου 5 παρ. 1 του Κ. Κ. Π. 
ΕΛ.Γ.Α.. όπως αυτοί έχουν διαμορφωθεί την 31.12.1999, 
με βάση την Ε.Σ.Σ.Ε. έτους 1999, αυξάνονται από 
1.1.2000 κατά ποσοστό τρία και ενεννήντα εκατοστά τοις 
εκατό (3,90%). 

ΑΡΘΡΟ 2 
Επιδόματα 

Το επίδομα ραντάρ, που προβλέπεται από τις διατάξεις 
του άρθρου 2 παρ. 4 της Ε.Σ.Σ.Ε. έτους 1997, αναπρο¬ 
σαρμόζεται από 1.1.2000 από ποσοστό 10% σε ποσοστό 
15% στο βασικό μισθό του βαθμού, που εκάστοτε κατέχει 
το προσωπικό αυτό. Το επίδομα ραντάρ χορηγείται, από 
τότε που θεσπίστηκε, μόνο στο προσωπικό του κλάδου 
ΠΕ7 Μετεωρολόγων, που υπηρετεί στο Κέντρο Τροπο¬ 
ποίησης Καιρού. Κατά τα λοιπά ισχύουν οι προϋποθέσεις 
και οι όροι που αναφέρονται στο άρθρο 2 παρ.4 της 
Ε.Σ.Σ.Ε. έτους 1997. 

ΑΡΘΡΟ 3 

Βοηθήματα -’Άλλες παροχές 

1) Στο τακτικό προσωπικό του ΕΛ.Γ.Α. καταβάλλεται, 
από 1.1.2000 το βοήθημα παιδικών ή βρεφονηπιακών 
σταθμών, που προβλέπεται από προηγούμενες Ε.Σ.Σ.Ε., 
όπως αυτά διαμορφώνεται κάθε φορά, εφόσον συντρέ¬ 
χουν οι παρακάτω προϋποθέσεις: 

- Έχει τη γονική μέριμνα παιδιού ανεξαρτήτως ηλικίας, 
το οποίο δεν έχει εισόδημα από οποιαδήποτε πηγή, που 
σε μηνιαία βάση είναι ίσο ή μεγαλύτερο από το κατώτατο 
όριο μισθού της Ε.Γ.Σ.Σ.Ε. (σήμερα 155.948 δρχ.) και έχει 
ανάγκη από ειδική φροντίδα λόγω αναπηρίας με ποσοστό 
τουλάχιστον 50% (άτομο με ειδικές ανάγκες), που απο- 
δεικνύεται με σχετική απόφαση υγειονομικής επιτροπής 
του οικείου ασφαλιστικού φορέα, 

- Εργάζεται ο άλλος γονέας, εάν υπάρχει, έξω από το 
σπίτι (σχετική βεβαίωση εργοδότη και ασφαλιστικού φο¬ 
ρέα). 

Στην περίπτωση αυτή το ως άνω βοήθημα καταβάλλεται 
χωρίς την προσκόμιση τιμολογίου ή δελτίου παροχής 
υπηρεσιών. 

Αν και οι δύο γονείς είναι τακτικοί υπάλληλοι του ΕΛ.Γ.Α. 
το βοήθημα αυτό καταβάλλεται στον ένα μετά από κοινή 
υπεύθυνη δήλωσή τους. 

2) Σε κάθε φυσικό ή θετό ή νομιμοποιηθέν ή αναγνωρι¬ 
σμένο παιδί του τακτικού προσωπικού του ΕΛ. Γ.Α., που 
είναι μαθητής Γυμνασίου - Λυκείου, σπουδαστής ΤΕΙ ή 
φοιτητής ΑΕΙ και αριστεύει κατά τις προαγωγικές ετήσιες 
εξετάσεις ή αποκτά τον απολυτήριο τίτλο Γυμνασίου - Λυ¬ 
κείου και το πτυχίο ή δίπλωμα ΤΕΙ ή ΑΕΙ με άριστα, ή απο¬ 
κτά μεταπτυχιακό τίτλο (ΜΑ3ΤΕΒ) ή διδακτορικό τίτλο, 
χορηγείται από το έτος 2000 χρηματικό βραβείο ύψους 
πενήντα χιλιάδων (50.000) δραχμών έκαστο. 

Τα εν λόγω βραβεία χορηγούνται κατά το τελευταίο τρί¬ 
μηνο κάθε έτους, αρχής γενομένης από το έτος 2000, με¬ 


τά από σχετική πρόσκληση του Διοικητή του ΕΛ.ΓΑ., με 
την οποία καθορίζονται και οι λοιπές λεπτομέρειες χορή¬ 
γησης των βραβείων αυτών. 

3) Στο τακτικό προσωπικό του ΕΛ.Γ.Α. χορηγείται, σύμ¬ 
φωνα με τις διατάξεις της υπ’ αριθ. 104/19.7.2000 από¬ 
φασης του Δ.Σ. του ΕΛ.Γ.Α., για το έτος 2001, κίνητρο πα¬ 
ραγωγικότητας (ατομικό όοηυε) ύψους ογδόντα εκατομ¬ 
μυρίων (80.000.000) δραχμών. 

4) Κατάρτιση προγραμμάτων συνεχούς επιμόρφωσης 
του προσωπικού του ΕΛ.Γ.Α. 

ΜΕΡΟΣ Β' 

ΡΥΘΜΙΣΕΙΣ ΕΤΟΥΣ 2001 
ΑΡΘΡΟ 4 

Βασικοί Μισθοί Μισθολογικών Κλιμακίων 

Οι βασικοί μισθοί των μισθολογικών κλιμακίων που προ- 
βλέπονται στο άρθρο 24 της υπ’ αριθ. 145/25.10.2000 
απόφασης του Δ. Σ. του ΕΛ.Γ.Α., καθορίζονται από 
1.1.2001 κατά κατηγορία και κλιμάκιο ως εξής: 

ΚΑΤΗΓΟΡΙΕΣ - ΒΑΣΙΚΟΙ ΜΙΣΘΟΙ 


ΕΤΗ 

ΥΠΗΡ. 

ΜΙΣΘ. 

ΚΑΙ Μ. 

ΠΕ/5 

ΠΕ/4 

ΤΕ 

ΔΕ 

ΥΕ 

0 

1 

297370 

292240 

246100 

220460 

189700 

2 

2 

303310 

298080 

251020 

224870 

193490 

4 

3 

309380 

304050 

256040 

229370 

197360 

6 

4 

315570 

310130 

261160 

233960 

201310 

8 

5 

318720 

313230 

266380 

238640 

205340 

10 

6 

321910 

316360 

273040 

244600 

210470 

12 

7 

325130 

319520 

279870 

250720 

215730 

14 

8 

328380 

322720 

286870 

256980 

221130 

16 

9 

331660 

325950 

294040 

263410 

226650 

18 

10 

334980 

329210 

301390 

269990 

232320 

20 

11 

338330 

332500 

308920 

276740 

238130 

22 

12 

351860 

345800 

316650 

283660 

244080 

24 

13 

365940 

359630 

322980 

289340 

248960 

26 

14 

380580 

374010 

329440 

295120 

253940 

28 

15 

395800 

388980 

336030 

301030 

259020 

30 

16 

411630 

404530 

342750 

307050 

264200 

32 

17 

428100 

420720 

349600 

313190 

269490 


ΑΡΘΡΟ 5 
Επιδόματα 

1) Τα κάτωθι επιδόματα, που προβλέπονται οπό προη¬ 
γούμενες Ε.Σ.Σ.Ε., υπολογίζονται σε ποσοστό επί τοις 
εκατό (%) επί του εκάστοτε βασικού μισθού που αντιστοι¬ 
χεί στο 5ο μισθολογικό κλιμάκιο της κατηγορίας ΔΕ του 
άρθρου 4 της παρούσης, ως εξής: 

- Επίδομα Ξένης Γλώσσας πέντε τοις εκατό (5%) 

- Επίδομα Ανθυγιεινής και Επικίνδυνης Εργασίας δέκα 
τοις εκατό (10%) 

- Επίδομα Πληροφορικής είκοσι τοις εκατό (20%) 

2) Τα κάτωθι επιδόματα, που προβλέπονται από προη¬ 
γούμενες Ε.Σ.Σ.Ε. υπολογίζονται σε ποσοστό επί τοις 
εκατό (%) επί του βασικού μισθού του εκάστοτε κατεχό- 
μενου μισθολογικού κλιμακίου του άρθρου 4 της παρού¬ 
σης, ως εξής: 

- Επίδομα Ραντάρ δέκα πέντε τοις εκατό (15%). 

- Επίδομα Διαχειριστικών Λαθών πέντε τοις εκατό (5%). 

3) Στο προσωπικό του κλάδου ΔΕ4 Χειριστών Αεροσκα¬ 
φών χορηγούνται τα παρακάτω επιδόματα, που υπολογί¬ 
ζονται σε ποσοστό επί τοις εκατό (%) επί του βασικού μι- 

σθού του εκάοτοτε κατεχόμενου μισθολογικού κλιμακίου 
του άρθρου 4 της παρούσης, ως εξής: 

- Επίδομα Πτυχίου (πτήσεων) ποσοστό 20% 

- Επίδομα Κυβερνήτη Αεροσκάφους ποσοστό 40% 

- Επίδομα Επικίνδυνης Εργασίας ποσοστό 55% 

4) Διατηρούνται σε ισχύ όπως έχουν διαμορφωθεί από 
τις προηγούμενες Ε. Σ. Σ. Ε. τα κάτωθι επιδόματα: 

-Τεχνικό Επίδομα 

- Επίδομα Ισολογισμού 

5) Καταργούνται τα κάτωθι επιδόματα, που προβλέπο- 
νται από προηγούμενη Ε.Σ.Σ.Ε.: 

- Ειδικό δραχμικό 

- Επίδομα εξομάλυνσης βασικών μισθών 

ΑΡΘΡΟ 6 

Καταβολή Μισθολογικών Διαφορών 

Η καταβολή των προκυπτουσών μισθολογικών διαφο¬ 
ρών, για το τακτικό προσωπικό, μεταξύ των τακτικών μη¬ 
νιαίων αποδοχών της31.12.2000και των τακτικών μηνιαί¬ 
ων αποδοχών της 1.1.2001, θα γίνει σε τρεις δόσεις, ως 
εξής: 

- Την 1.1.2001 θα καταβληθούν οι διαφορές μέχρι 
50.000 δραχμές. 

- Την 1.1.2002 θα καταβληθούν οι διαφορές από 50.001 
μέχρι 80.000 δραχμές. 

- Την 1.1.2003 θα καταβληθούν οι διαφορές από 80.001 
και άνω δραχμές. 

Στο τακτικό προσωπικό που θα αποχωρήσει από τον 
ΕΛ.Γ.Α., κατά το χρονικό διάστημα από 1.1.2001 μέχρι 
31.12.2002, για οπριοδήποτε λόγο, πληντης έκπτωσης και 
της απόλυσης, σύμφωνα με τις διατάξεις του άρθρου 85 
παρ.1 περ. α'καιγ'του Κ. Κ. Π.του ΕΛ.Γ.Α., οι ως άνω διάφο¬ 
ρες καταβάλλονται αθροιστικά κατά την αποχώρησή του. 

ΑΡΘΡΟ 7 

Τροποποίηση Αποφάσεων Δ.Σ. του ΕΛ.Γ.Α. 

Οι αποφάσεις του Δ. Σ.. που προβλέπουν κάθε μορφής 
αποζημιώσεις και επιδόματα, τα οποία υπολογίζονται με 
βάση το ισχύον μισθολόγιο και καταβάλλονται στο τακτι¬ 
κό και εποχιακό προσωπικό του ΕΛ.Γ.Α. τροποποιούνται 
έτσι ώστε να προκύπτουν τα ίδια ποσά αποζημιώσεων και 
επιδομάτων με την εφαρμογή: των μισθολογικών κλιμα¬ 
κίων του άρθρου 4 της παρούσας. 

ΜΕΡΟΣΓ 

ΤΕΛΙΚΕΣ ΔΙΑΤΑΞΕΙΣ 

ΑΡΘΡΟ 8 

Διατηρούμενες Διατάξεις 

Κατά τα λοιπά ισχύουν οι διατάξεις των Ειδικών Συλλο¬ 
γικών Συμβάσεων Εργασίας ετών 1995, 1996, 1997, 1998 
και 1999 στο μέτρο που αυτές δεν τροποποιούνται με την 
παρούσα απόφαση. 

ΑΡΘΡΟ 9 
Ισχύς Ε.Σ.Σ.Ε. 

1. Η ισχύς της παρούσας αρχίζει την 1η Ιανουάριου 
2000, εκτός εάν διαφορετικά ορίζεται στις επιμέρους δια¬ 
τάξεις. Κατά τη διάρκεια δε της ισχύος της τα συμβαλλό¬ 
μενα μέρη μπορούν να συνυπογράψουν συμπληρωματι¬ 
κή όμοια. 


2. Ρυθμίσεις που αφορούν το έτος 2001 θα τεθούν σε 
ισχύ από 1.1.2001, εφόσον τεθούν σε ισχύ οι διατάξεις της 
υπ’ αριθ. 145/25.10.2000 απόφασης του Δ. Σ. του ΕΛ.Γ.Α., 
περί τροποποίησης διατάξεων του ισχύοντος Κ. Κ. Π. του 
ΕΛ.Γ.Α. και ειδικά αυτές των άρθρων 24 - 24γ αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. 9010/1/16-γ (4) 

Λειτουργία περιοδικού «Αστυνομική Επιθεώρηση». 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1481/1984 «Οργανισμός Υπουργείου Δημόσιας Τάξης» 
(Α'-152), όπως αντικαταστάθηκε με το άρθρο 1 παρ. 1 του 
Ν. 1590/1986 (Α'- 49). 

2. Τις διατάξεις της παρ. 1 του άρθρου 28 του Ν. 
2800/2000 «Αναδιάρθρωση Υπηρεσιών Υπουργείου Δη¬ 
μόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις» (Α'- 41). 

3. Τις διατάξεις των άρθρων 62 και 65 του Π.Δ. 582/1984 
«Σύσταση, οργάνωση και λειτουργία των κεντρικών και 
περιφερειακών Υπηρεσιώντου Υπουργείου Δημόσιας Τά¬ 
ξης» (Α'- 208). 

4. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α'- 137) το οποίο 
προστέθηκε με το άρθρο 27του Ν. 2081/1992 (Α'-154) και 
τροποποιήθηκε με το άρθρο 1 του Ν. 2469/1997 (Α'- 38). 

5. Τις διατάξειςτου Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α'- 36). 

6. Το γεγονός ότι από τις διατάξεις της παρούσας από¬ 
φασης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1. 

Έκδοση - Επιμέλεια. 

1. Το Αρχηγείο της Ελληνικής Αστυνομίας (Α.Ε.Α.) εκδί¬ 
δει περιοδικό μη κερδοσκοπικού χαρακτήρα με τίτλο 
«Αστυνομική Επιθεώρηση». 

2. Την έκδοση του περιοδικού επιμελείται το Τμήμα Ιστο¬ 
ρίας - Εκδόσεων της Διεύθυνσης Δημοσίων Σχέσεων/ 
Κλάδου Διοικητικού/Αρχηγείου Ελληνικής Αστυνομίας. 

Άρθρο 2. 

Τεχνικά χαρακτηριστικά. 

Ο αριθμός των τευχών που εκδίδονται κάθε χρόνο, κα¬ 
θώς και τα τεχνικά χαρακτηριστικά της έκδοσης, καθορί¬ 
ζονται με απόφαση του Αρχηγού της Ελληνικής Αστυνο¬ 
μίας, μετά από πρόταση της Διοικούσας Επιτροπής. 

Άρθρο 3. 

Αποστολή - Ύλη. 

1. Το περιοδικό έχει ως σκοπό: 

α. Την επαγγελματική επιμόρφωση και τη γενικότερη 
πληροφόρηση του προσωπικού της Ελληνικής Αστυνο¬ 
μίας. 

β. Την προβολή του έργου της Ελληνικής Αστυνομίας 
στο ευρύτερο αναγνωστικό κοινό. 

2. Για την ύλη, που δημοσιεύεται στο περιοδικό, πλην 
εκείνης που επιμελείται το συντακτικό προσωπικό, μπορεί 
να καταβάλλεται χρηματική αμοιβή με βάση κλίμακα που 
καθορίζει η Διοικούσα Επιτροπή. 

3. Τα κείμενα των συντακτών και συνεργατών του πε¬ 
ριοδικού απηχούν τις δικές τους απόψεις και όχι εκείνες 
της Ελληνικής Αστυνομίας. Δεν επιτρέπεται η δημοσίευ¬ 
ση ύλης που αναφέρεται σε πολιτικά ή προσωπικά θέμα¬ 
τα, ή περιέχει φράσεις, λέξεις ή εικόνες που μπορούν να 
προκαλέσουν παρεξηγήσεις. 

Άρθρο 4. 

Διοικούσα Επιτροπή. 

1. Ανώτατο εποπτικό όργανο για το περιοδικό είναι η Δι¬ 
οικούσα Επιτροπή, η οποία αποτελείται από τους εξής : 

α. Προϊστάμενο του Κλάδου Διοικητικού/Α.Ε.Α., ως 
πρόεδρο. 

β. Διευθυντή Διεύθυνσης Οικονομικών/Α.Ε.Α. 
γ. Διευθυντή Διεύθυνσης Δημοσίων Σχέσεων/Α.Ε.Α. 
δ. Εκπρόσωπο της Πανελλήνιας Ένωσης Αξιωματικών 
Αστυνομίας. 

ε. Εκπρόσωπο της Πανελλήνιας Ομοσπονδίας Αστυνο¬ 
μικών Υπαλλήλων. 

στ. Εκπρόσωπο της Πανελλήνιας Ομοσπονδίας Πολιτι¬ 
κού Προσωπικού /Υ.Δ.Τ. 
ζ. Διευθυντή του περιοδικού, και 
η. Αρχισυντάκτη του περιοδικού, ως εισηγητή, χωρίς δι¬ 
καίωμα ψήφου. 

2. Σε περίπτωση απουσίας ή κωλύματος των ανωτέρω 
συμμετέχουν οι νόμιμοι αναπληρωτές των. Σε περίπτωση 
απουσίας ή κωλύματος του προέδρου της Διοικούσας 
Επιτροπής, χρέη προέδρου εκτελεί ο ανώτερος ή αρχαι¬ 
ότερος αξιωματικός από τα μέλη. 

3. Η Διοικούσα Επιτροπή συνέρχεται με πρόσκληση του 
Προέδρου της μετά από εισήγηση του διευθυντή του πε¬ 
ριοδικού. Σε περίπτωση μη ορισμού ή μη προσέλευσης 
των εκπροσώπων των συνδικαλιστικών οργανώσεων, η 
Επιτροπή συνεδριάζει νόμιμα με τη συμμετοχή των υπο¬ 
λοίπων μελών. Οι αποφάσεις της λαμβάνονται κατά πλει- 
οψηφία και καταχωρίζονται σε πρακτικό της συνεδρίασης 
που καταρτίζεται με μέριμνα του εισηγητή και τηρείται 
από το Τμήμα Εκδόσεων/Δ.Δ.Σ./Κ.Δ./Α. Ε.Α. Σε περίπτωση 
ισοψηφίας υπερισχύει η ψήφος του Προέδρου, 

4. Η Διοικούσα Επιτροπή : 

α. Εποπτεύει την έκδοση και χαράσσει τις γενικές κα¬ 
τευθύνσεις λειτουργίας του περιοδικού. 

β. Αποφασίζει για τη βελτίωση της ύλης και της όλης εμ¬ 
φάνισης του περιοδικού, καθώς και για θέματα μεγαλύτε¬ 
ρης σπουδαιότητας, σχετικά με τη δομή του ή τη δημοσι¬ 
ευόμενη ύλη. 

γ. Προεγκρίνει τις δαπάνες έκδοσης, καθορίζει και 
εγκρίνει το ύψος των μικροδαπανών, που διατάσσει ο δι¬ 
ευθυντής. 

δ. Εισηγείται για το ύψος της ετήσιας συνδρομής και 
τους λοιπούς πόρους του περιοδικού, στον Αρχηγό της 
Ελληνικής Αστυνομίας, ο οποίος και αποφασίζει τελικά. 


ε. Εγκρίνει τον ετήσιο ισολογισμό. 

στ. Αποφασίζει για κάθε άλλο θέμα που έχει σχέση με 
την έκδοση του περιοδικού ή προβλέπεται από άλλη διά¬ 
ταξη της παρούσας. 

5. Η έγκριση για την εκτύπωση κάθε τεύχους δίδεται 
από τον Αρχηγό της Ελληνικής Αστυνομίας ύστερα από 
σχετική εισήγηση του Προέδρου της Διοικούσας Επιτρο¬ 
πής. 

Άρθρο 5. 

Διευθυντής. 

1. Ως διευθυντής του περιοδικού ορίζεται από τον Αρ¬ 
χηγό της Ελληνικής Αστυνομίας, ύστερα από πρόταση 
της Διοικούσας Επιτροπής, ανώτερος αξιωματικός, ο 
οποίος διαθέτει τα προς τούτο προσόντα. 

2. Τα καθήκοντα του διευθυντή είναι τα εξής : 

α. Εκπροσωπείτο περιοδικό δικαστικά και εξώδικα ένα¬ 
ντι οιουδήποτε τρίτου. 

β. Ευθύνεται για την κανονική έκδοση και περαιτέρω 
βελτίωση του περιοδικού. 

γ. Ελέγχει την ύλη που δημοσιεύεται σε κάθε τεύχος 
ύστερα από εισήγηση του Αρχισυντάκτη και ενημερώνει 
σχετικά τον Πρόεδρο της Διοικούσας Επιτροπής. 

δ. Διατάσσει τη διενέργεια μικροδαπανών, το ανώτατο 
ύψος των οποίων καθορίζεται κάθε χρόνο από τη Διοι¬ 
κούσα Επιτροπή. 

ε. Είναι υπόλογος και συνυπεύθυνος με το διαχειριστή 
για τη διαχείριση των οικονομικών του περιοδικού. 

Άρθρο 6. 

Αρχισυντάκτης. 

1. Αρχισυντάκτης του περιοδικού ορίζεται, σύμφωνα με 
τη διαδικασία του άρθρου 5 παρ. 1 της παρούσας από¬ 
φασης, αξιωματικός ή πολιτικός υπάλληλος Π.Ε., ο οποί¬ 
ος έχει τις αναγκαίες προς τούτο ειδικές γνώσεις και ικα¬ 
νότητες. 

2. Τα καθήκοντα του αρχισυντάκτη είναι τα εξής : 

α. Σχεδιάζει και εισηγείται στο διευθυντή την ύλη κάθε 
τεύχους. 

β. Συνεργάζεται με τους συντάκτες για τα υπό δημοσί¬ 
ευση θέματα και παρακολουθεί, ελέγχει και κατευθύνει 
την εργασία τους. 

γ. Εκτελεί τις εντολές και υλοποιεί τις κατευθύνσεις της 
Διοικούσας Επιτροπής και του διευθυντή. 

δ. Επιμελείται μαζί με το βοηθό αρχισυντάκτη - επιμελη¬ 
τή ύλης την προώθηση της υπό δημοσίευση ύλης για σε¬ 
λιδοποίηση και εκτύπωση. 

ε. Εισηγείται τις τεχνικές προδιαγραφές - όρους συμ¬ 
φωνιών των αναγκαίων προμηθειών και εργασιών για την 
έκδοση - διεκπεραίωση του περιοδικού. 

Άρθρο 7. 

Συντάκτες. 

1. Οι συντάκτες του περιοδικού επιλέγονται από το 
προσωπικό της Ελληνικής Αστυνομίας με βάση τις ειδικές 
γνώσεις και ικανότητέςτους. 

2. Οι συντάκτες εκτελούν όλες τις εργασίες που περι¬ 
λαμβάνονται στη διαδικασία της έκδοσης και τους ανατί¬ 
θενται από τον αρχισυντάκτη και το διευθυντή. 

3. Ως βοηθός αρχισυντάκτη ορίζεται με απόφαση της 
Διοικούσας Επιτροπής ένας έκτων συντακτών του περιο- 

δικού. Ο βοηθός αρχισυντάκτης αντικαθιστά τον αρχισυ¬ 
ντάκτη σε περίπτωση κωλύματος ή απουσίας του. 

Άρθρο 8. 

Γ ραμματεία. 

1. Η γραμματειακή εξυπηρέτηση του περιοδικού γίνεται 
από προσωπικό του Τμήματος Ιστορίας - Εκδόσεων της 
Διεύθυνσης Δημοσίων Σχέσεων Α.Ε.Α. 

2. Τα καθήκοντα του προσωπικού αυτού είναι: 

α. Η διεξαγωγή της υπηρεσιακής αλληλογραφίας. 

β. Η τήρηση των αρχείων του περιοδικού και της βιβλιο¬ 
θήκη του. 

Άρθρο 9. 

Διαχείριση - Διεκπεραίωση. 

1. Η διεκπεραίωση των τευχών του περιοδικού γίνεται 
από το προσωπικό του Τμήματος Ιστορίας - Εκδόσεων 
της Διεύθυνσης Δημοσίων Σχέσεων Α.Ε.Α. 

2. Ως διαχειριστής του περιοδικού ορίζεται από τη Διοι¬ 
κούσα Επιτροπή κατάλληλος προς τούτο αστυνομικός ή 
πολιτικός υπάλληλος. Στο διαχειριστή ανατίθεται η δια¬ 
χείριση των οικονομικών και του υλικού του περιοδικού, 
καθώς και η παρακολούθηση των καταστάσεων συνδρο¬ 
μητών αυτού. 

3. Ο διαχειριστής είναι υπόλογος και συνυπεύθυνος με 
το διευθυντή για τη διαχείριση των οικονομικών του πε¬ 
ριοδικού. Παράλληλα, επιβλέπει την παρακολούθηση των 
συνδρομητών και την κανονική διεκπεραίωση των τευχών 
του περιοδικού. 

Άρθρο 10. 

Οικονομικοί πόροι - Συνδρομητές. 

1. Οι πόροι του περιοδικού προέρχονται από : 

α. Ετήσιες συνδρομές. 

β. Έσοδα από διαφημιστικές καταχωρήσεις. 

γ. Τόκους κεφαλαίων του. 

δ. Δωρεές, κληροδοτήματα και κάθε άλλη νόμιμη πηγή. 

2. Το ύψος της ετήσιας συνδρομής του περιοδικού, κα¬ 
θώς και ο τιμοκατάλογος των διαφημιστικών καταχωρί¬ 
σεων που δημοσιεύονται σ’ αυτό, καθορίζονται με από¬ 
φαση του Αρχηγού της Ελληνικής Αστυνομίας, ύστερα 
από πρόταση της Διοικούσας Επιτροπής. 

3. Τα έσοδα του περιοδικού διατίθενται για την κάλυψη 
των εξόδων έκδοσής του. Τυχόν ενεργητικά υπόλοιπα με- 
ταφέρονται στα έσοδα του επομένου έτους με σκοπό την 
παραπέρα βελτίωσή του ή για ενίσχυση αναξιοπαθού- 
ντος προσωπικού της Ελληνικής Αστυνομίας, ύστερα από 
απόφαση του Αρχηγού της Ελληνικής Αστυνομίας. 

4. Τα πιο πάνω έσοδα κατατίθενται σε Τράπεζα, σε ειδι¬ 
κό λογαριασμό του περιοδικού. Δικαίωμα ανάληψης έχει 
ο υπόλογος διαχειριστής με τη συνυπογραφή του διευ¬ 
θυντή και ύστερα από έγκριση της Διοικούσας Επιτρο¬ 
πής. 

5. Για κάθε είσπραξη υπέρ του περιοδικού εκδίδεται 
από το διαχειριστή διπλότυπη απόδειξη. 

6. Το περιοδικό διανέμεται σε όλο το προσωπικό της Ελ¬ 
ληνικής Αστυνομίας από το οποίο κρατείται η κατά την 
παρ. 2 ετήσια συνδρομή. Η κράτηση της συνδρομής αυ¬ 
τής γίνεται από τις αποδοχές του μηνός Δεκεμβρίου για 
το επόμενο έτος και καταχωρίζεται στα σχετικά αναλυτι¬ 
κά σημειώματα πληρωμής. 


7. Ως συνδρομητές του περιοδικού δύνανται να εγγρά- 
φονται και ιδιώτες ή νομικά πρόσωπα, που επιθυμούν. 

8. Η Διοικούσα Επιτροπή μπορεί να αποφασίζει την απο¬ 
στολή του περιοδικού σε ορισμένα πρόσωπα «τιμής ένε- 
κεν». 

Άρθρο 11. 

Δαπάνες. 

1. Κάθε δαπάνη πρέπει να στηρίζεται σε νόμιμα δικαιο- 
λογητικά. 

2. Δαπάνες που αναφέρονται σε προμήθειες και εργα¬ 
σίες σχετικές με την έκδοση και τη διεκπεραίωση του πε¬ 
ριοδικού : 

α. Προεγκρίνονται από τη Διοικούσα Επιτροπή, η οποία 
και συγκροτεί τις Επιτροπές διενέργειας των διαγωνι¬ 
σμών οι οποίοι διενεργούνται σύμφωνα με τη διαδικασία 
του Δημόσιου Λογιστικού και με βάση τις τεχνικές προ¬ 
διαγραφές και τους όρους συμφωνιών που καταρτίζει η 
Διεύθυνση του περιοδικού. 

β. Το αποτέλεσμα του διαγωνισμού, μετά την κατακύ- 
ρωσή του από τη Διεύθυνση Οικονομικών του Αρχηγείου 
της Ελληνικής Αστυνομίας, ανακοινώνεται στον ανάδοχο 
και καταρτίζεται η σχετική σύμβαση, η οποία από πλευ¬ 
ράς περιοδικού υπογράφεται από το διευθυντή του. 

γ. Τα αποτελέσματα προχείρων διαγωνισμών κατακυ¬ 
ρώνονται από τη Διεύθυνση Δημοσίων Σχέσεων του Αρ¬ 
χηγείου της Ελληνικής Αστυνομίας. 

3. Μικροδαπάνες για την υποστήριξη της έκδοσης του 
περιοδικού, μέχρι ποσού που καθορίζεται από τη Διοι¬ 
κούσα Επιτροπή, διατάσσονται από το διευθυντή του και 
υπόκεινται ως προς τη σκοπιμότητά τους στην τελική 
έγκριση αυτής. 

4. Οι δαπάνες του περιοδικού δεν υπόκεινται σε κρατή¬ 
σεις υπέρ τρίτων. 

Άρθρο 12. 

Πληρωμή - Έλεγχος δαπανών. 

1. Η εξόφληση των δαπανών γίνεται από το διαχειριστή 
του περιοδικού αμέσως μετά την ποσοτική και ποιοτική 
παραλαβή των υλικών ή την κανονική ολοκλήρωση των 
συμφωνημένων εργασιών, με τηνπροσκόμιση τιμολογίου 
και πιστοποιητικού φορολογικής και ασφαλιστικής ενη¬ 
μερότητας. 

2. Η Επιτροπή παραλαβής ορίζεται από τη Διοικούσα 
Επιτροπή του περιοδικού. 

3. Τα δικαιολογητικά των επιμέρους δαπανών ελέγχο¬ 
νται από τη Διεύθυνση Οικονομικής Επιθεώρησηςτου Αρ¬ 
χηγείου της Ελληνικής Αστυνομίας καιεπιστρέφονταιστο 
αρχείο του περιοδικού για τη φύλαξή τους. 

4. Η διαχείριση των οικονομικών του περιοδικού υπόκει- 
ται σε ετήσιο τακτικό ή έκτακτο έλεγχο από τη Διεύθυνση 
Οικονομικής Επιθεώρησης του Αρχηγείου της Ελληνικής 
Αστυνομίας. 

Άρθρο 13. 

Επιβολή προστίμου - Έκπτωση αναδόχου. 

1. Ο ανάδοχος των προμηθειών και εργασιών του άρ¬ 
θρου 11 παρ. 2τηςπαρούσης υποχρεούταιναεκτελείτις 
εργασίες και να παραδίδει τα υλικά, σύμφωνα με τους 
όρους που ορίζονται στη σύμβαση. 

2. Σε περίπτωση παράβασης των όρων της σύμβασης 

και ιδιαίτερα αυτών που αναφέρονται στην ποιότητα και 
την έγκαιρη έκδοση και αποστολή του περιοδικού, επι¬ 
βάλλεται στον ανάδοχο πρόστιμο με απόφαση του Προϊ¬ 
στάμενου του Επιτελείου του Αρχηγείου της Ελληνικής 
Αστυνομίας. 

3. Μετά την επιβολή δύο προστίμων για την αυτή αιτία, 
ο ανάδοχος κηρύσσεται έκπτωτος με απόφαση του Προϊ¬ 
σταμένου του Επιτελείου του Αρχηγείου της Ελληνικής 
Αστυνομίας. 

4. Κατά των παραπάνω αποφάσεων επιτρέπεται στον 
ανάδοχο προσφυγή, μέσα σε πέντε ημέρες από την επί¬ 
δοση της απόφασης, ενώπιον του Αρχηγού της Ελληνι¬ 
κής Αστυνομίας, ο οποίος και αποφαίνεται οριστικά. 

Άρθρο 14. 

Ετήσιος ισολογισμός. 

Ο ετήσιος ισολογισμός των εσόδων - εξόδων του πε¬ 
ριοδικού συντάσσεται έγκαιρα από τα αρμόδια όργανα 
των άρθρων 5 και 9 της παρούσης, εγκρίνεται από τη Δι¬ 
οικούσα Επιτροπή και ελέγχεται από τη Διεύθυνση Οικο¬ 
νομικής Επιθεώρησης του Αρχηγείου της Ελληνικής 
Αστυνομίας. Ο ισολογισμός δημοσιεύεται στο περιοδικό 
το βραδύτερο μέχρι το τέλος Μαρτίου του επομένου 
έτους. 

Άρθρο 15. 

Βιβλία διαχείρισης. 

1. Από το διαχειριστή του περιοδικού τηρούνται τα εξής 
βιβλία και έντυπα: 

α. Ημερολόγιο Ταμείου. 

β. Βοηθητικό Ημερολόγιο Ταμείου. 

γ. Βιβλίο Υλικού. 

δ. Μπλοκ διπλοτύπων αποδείξεων εισπράξεων. 

ε. Μπλοκ διπλοτύπων εντολών πληρωμών. 

2. Τα ανωτέρω βιβλία σελιδομετρούνται και θεωρούνται 
από το διευθυντή του περιοδικού. 

Άρθρο 16. 

Διακοπή έκδοσης. 

Η έκδοση του περιοδικού μπορεί να διακοπεί με από¬ 
φαση του Αρχηγού της Ελληνικής Αστυνομίας, με την 
οποία καθορίζεται και ο τρόπος διάθεσης των ενεργητι¬ 
κών υπολοίπων. 

Άρθρο 17. 

Καταργούμενες διατάξεις. 

Από την έναρξη ισχύος της παρούσας απόφασης κα- 
ταργούνται οι διατάξεις της υπ 'αριθμ. 9010/1/3-δ' από 
31.3.1989 (Β'- 281) απόφασης Υφυπουργού Δημόσιας 
Τάξης. 

Άρθρο 18. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2001 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 


Αριθ. 37644 (5) 

Ειδική αναγνώριση ως Φιλανθρωπικού Συλλόγου με την 
επωνυμία «Σύλλογος Ατόμων με Ειδικές Ανάγκες γο¬ 
νέων και Φίλων αυτών επαρχίας Ιεράπετρας Ν. Λασιθί- 
ου». 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Το Ν. 3200/55 «Περί Διοικητικής αποκεντρώσεως, 
όπως τροποποιήθηκε και συμπληρώθηκε με το Ν.Δ. 
532/70». 

2. Το Ν.Δ. 1111/72 «περί Φιλανθρωπικών Σωματείων». 

3. Το Π.Δ. 465/84 «Περί μεταβιβάσεως αρμοδιοτήτων 
του Υπουργού στους Νομάρχες». 

4. Τις διατάξεις του άρθρου 39του Ν. 2218/94 «Ίδρυση 
Νομαρχιακή Αυτοδιοίκησης, Τροποποίηση διατάξεων για 
την Πρωτοβάθμια Αυτοδιοίκηση και την περιφέρειας και 
άλλες διατάξεις» (ΦΕΚ 90/13.6.94). 

5. Τις διατάξεις του Ν. 2240/94 «Συμπληρώσεως διατά¬ 
ξεων για την Νομαρχιακή Αυτοδιοίκηση και άλλες διατά¬ 
ξεις» (ΦΕΚ 153/94). 

6. Την αρ. 1146/95 Υπουργική απόφαση «Οργανισμός 
ΝΆ. Λασιθίου». 

7. Την αριθμ. 35/1997 απόφαση του Μονομελούς Πρω¬ 
τοδικείου Λασιθίου. 

8. Το με αρ. πρωτ. 447/6.9.2000 πρακτικό της Γενικής 
Συνέλευσης των μελών του εν λόγω Συλλόγου Α.Μ.Ε.Α. 
Γονέων & Φίλων αυτών Επαρχίας Ιεράπετρας. 

9. Την από 12.9.2000 αίτηση του Συλλόγου Ατόμων με 
Ειδικές Ανάγκες γονέων και Φίλων αυτών Επαρχίας Ιερά¬ 
πετρας και 

10. Τα από 17.11.2000 Συμπληρωματικά δικαιολογητι- 
κά, αποφασίζουμε: 

Την ειδική αναγνώριση ως Φιλανθρωπικός Σύλλογος με 
την επωνυμία «Σύλλογος Ατόμων με ειδικές Ανάγκες Γ ο¬ 
νέων και Φίλων αυτών επαρχίας Ιεράπετρας». 

Στο εξής κάτω από τον Τίτλο του εν λόγω Συλλόγου 
(επωνυμία), θα αναγράφεται υποχρεωτικά η φράση «Ειδι- 
κώς αναγνωρισμένο ως Φιλανθρωπικό». 

Από την απόφαση αυτή δεν προκαλείται δαπάνη σε βά¬ 
ρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 5 Δεκεμβρίου 2000 

Ο Νομάρχης 
Γ. ΠΑΠΑΤΣΑΚΩΝΑΣ 

-♦- 

Αριθ. 29270 (6) 

Ειδική αναγνώριση ως Φιλανθρωπικού Σωματείου με την 
επωνυμία «Φιλανθρωπικό Σωματείο Στήριξης Ατόμων 
με ειδικές Ανάγκες, επαρχίας Σητείας Ν. Λασηθίου». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Το Ν. 3200/55 «Περί Διοικητικής αποκεντρώσεως, 
όπως τροποποιήθηκε και συμπληρώθηκε με το Ν.Δ. 
532/70. 

2. Το Ν.Δ. 1111/72 «περί Φιλανθρωπικών Σωματείων». 

3. Το Π.Δ. 465/84 «Περί μεταβιβάσεως αρμοδιοτήτων 
του Υπουργού στους Νομάρχες». 

4. Τις διατάξεις του άρθρου 39 του Ν. 2218/94 «Ίδρυση 
Νομαρχιακή Αυτοδιοίκησης, Τροποποίηση διατάξεων για 
την Πρωτοβάθμια Αυτοδιοίκηση και την περιφέρειας και 
άλλες διατάξεις» (ΦΕΚ 90/13.6.94). 

5. Τις διατάξεις του Ν. 2240/94 «Συμπληρώσεως διατά¬ 
ξεων για την Νομαρχιακή Αυτοδιοίκηση και άλλες διατά¬ 
ξεις» (ΦΕΚ 153/94). 

6. Την αρ. 1146/95 Υπουργική απόφαση «Οργανισμός 
Ν. Α. Λασιθίου». 

7. Την αριθμ. 154/1999 απόφαση του Μονομελούς Πρω¬ 
τοδικείου Λασιθίου 

8. Το με αρ. πρωτ. 4/13.7.2000 πρακτικό της Γενικής Συ¬ 
νέλευσης των μελών του εν λόγω Φιλανθρωπικού Σωμα¬ 
τείου. 

9. Την από 24.7.2000 αίτηση του Φιλανθρωπικού Σωμα¬ 


τείου Στήριξης Ατόμων με ειδικές ανάγκες Επαρχίας Ση- 
τείας και 

10. Την από 28.11.2000 αποστολή συμπληρωματικών 
δικαιολογητικών, αποφασίζουμε: 

Την ειδική αναγνώριση ως Φιλανθρωπικό Σωματείο με 
την επωνυμία «Φιλανθρωπικό Σωματείο Στήριξης Ατόμων 
με Ειδικές Ανάγκες, Επαρχίας Σητείας». 

Στο εξής κάτω από τον Τίτλο του εν λόγω Σωματείου 
(επωνυμία), θα αναγράφεται υποχρεωτικά η φράση «Ειδι- 
κώς αναγνωρισμένο ως Φιλανθρωπικό». 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Άγιος Νικόλαος, 5 Δεκεμβρίου 2000 
Ο Νομάρχης 
Γ. ΠΑΠΑΤΣΑΚΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




